Държавен вестник, бр. 51, 2019 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  51
8 
 
4. На заглавната страница се отбелязва краткото наименование на конкурсното предложение, което трябва да дава 
представа за намеренията на кандидата, задължително се посочва компонентът, по които е разработено конкурсното 
предложение, отбелязва се краткото (съкратеното) име (абревиатура) на кандидатстващата организация; посочва се 
името на лицето, представляващо организацията, което полага своя подпис. 
5. В раздел А. Обща информация се представя информация, свързана с юридическия статут и банкова информация 
относно кандидатстващата организация, както и информация за управленския, квалификационния и ресурсния ѝ 
капацитет. 
6. При изготвяне на раздел Б. Информация за предлаганото конкурсно предложение за намеренията на 
кандидатстващата организация трябва да се спазват следните изисквания: 
6.1.  посочва се наименованието на конкурсното предложение, което трябва да съвпада с това от заглавната 
страница; когато е необходимо, да се внесе по-голяма яснота относно намеренията на кандидата; освен краткото 
наименование на конкурсното предложение може да се представи и по-подробно заглавие; 
6.2.  формулира се конкретна цел на предложението, която трябва да може да се постигне в рамките на приетия срок 
за неговото изпълнение. Представянето на общи, стратегически цели, характеризиращи мисията на 
организацията и развитието й в дългосрочна перспектива не отменя необходимостта от формулиране на 
конкретна цел на конкурсното предложение, която трябва да показва спецификата, индивидуалните особености 
на предложението, поставяните чрез нея задачи за изпълнение; 
6.3.  обосновават се изборът на конкретния компонент и възможностите на организацията успешно да изпълни 
предвидените по него дейности; 
6.4.  определя се връзката на конкурсното предложение с общите цели и приоритети на АХУ, посочени в 
нормативните документи, както и с осъществяваните политики за хората с увреждания; 
6.5.  определят се очакваните резултати от осъществяване на конкурсното предложение, които трябва да са 
конкретни в качествено отношение, да са измерими количествено, да са разумно ограничени по брой; 
формулирането на резултати като придобити или усъвършенствани творчески умения, получено социално 
самочувствие и пр. са крайно общи и са предпоставка предложението да бъде оценено с минимален брой точки; 
резултати, чието постигане излиза извън срока на изпълнение на предложението, могат да се използват, но само 
като общ ориентир за посоката на изпълнение на конкурсното предложение, а не като конкретни негови 
постижения; 
6.6.  обосновава се изборът на целевата група, като се посочва спецификата на уврежданията на лицата в нея и 
начинът на въздействие върху тях с оглед на поставената цел в предложението, определя се броят на преките 
бенефициенти (където е приложимо), а когато това е невъзможно по обективни причини, кандидатът представя 
аргументирано обяснение за наличните обстоятелства; 
за компонент 1 преките бенефициенти се изброяват поименно; 
6.7.  извеждат се индикатори (показатели) за отчитане на получените резултати, които трябва да са количествено 
измерими и проследими във времето; 
6.8.  изброяват се и подробно се описват дейностите, всяка от които трябва да се обвърже с посочен вече конкретен 
очакван резултат и чието осъществяване ще доведе до неговото постигане; 
6.9.  дейностите се делят на две групи: (1)дейности, изискващи активно участие на преките бенефициенти, и 
(2)дейности, изискващи пасивно участие на преките бенефициенти; когато дадена дейност е смесена, тя 
предварително се разделя на съставните й поддейности, които след това се разглеждат като самостоятелни 
разчетни единици; 
6.10. 
определя се съотношението между дейностите, изискващи активно участие, и дейностите, изискващи 
пасивно участие на преките бенефициенти и се аргументира необходимостта от осъществяване на дейности, 
изискващи пасивно участие на преките бенефициенти; 
6.11. 
посочват се възможните рискове, които биха затруднили реализацията на поставената цел и постигането на 
планираните резултати, като се посочват мерките за тяхното минимизиране и предотвратяване; когато 
кандидатът счита, че такива липсват, той трябва да представи подходяща убедителна аргументация, в противен 
случай ще се счита, че липсват необходимите гаранции за навременно и цялостно реализиране на конкурсното 
предложение; 
6.12. 
когато за качественото и професионално изпълнение на планираните дейности се привличат ключови 
специалисти, те се посочват поименно и се обвързват с конкретна позиция при изпълнението на дадена дейност; 
съгласието за участие на ключовите специалисти се удостоверява с представянето на собственоръчно подписана 
декларация за съгласие за участие на дадената позиция и автобиография, в която задължително се посочват 
образованието и натрупаният опит, които специалистът притежава и които трябва да съответстват на целите и 
задачите, които той ще изпълнява; 
6.13. 
посочва се административният състав, който ще се занимава пряко с администрирането и финансовото 
управление на предложението; ръководителят и другите лица от административния състав трябва да имат 
доказани качества за изпълнение на предвидените за тях длъжности;  
6.14. 
описва се и се обосновава използваната методология при разработка на конкурсното предложение и 
подходите за неговото изпълнение като се представят уместни подходи и методи за планиране, наблюдение, 
оценка, анализ и контрол на изпълнението, предишен опит (когато е приложимо), който ще се използва при 
реализацията на предвидените дейности.  
Бележка.  
Формуляр на конкурсно предложение, в който се изразява само желание за получаване на финансиране, без да е 
подкрепено с откроени конкретни цели и дейности, насочени към получаване на планирани резултати, за които 
са представени еднозначно определяеми измерители, се оценява с нула точки.